Document ID: 32014R0842

KOMISJONI MÄÄRUS (EL) nr 842/2014,
4. juuli 2014,
mille alusel koostatakse nõukogu määruses (EMÜ) nr 3924/91 sätestatud tööstustoodangu Prodcomi loetelu 2014. aastaks
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. detsembri 1991. aasta määrust (EMÜ) nr 3924/91 ühenduse tööstustoodangu statistilise vaatluse sisseseadmise kohta, (1) ja eriti selle artikli 2 lõiget 6,
ning arvestades järgmist:
(1)
Määrusega (EMÜ) nr 3924/91 nõutakse liikmesriikidelt ühenduse tööstustoodangu statistilise vaatluse tegemist.
(2)
Tööstustoodangu statistiline vaatlus peab põhinema tooteloetelul, millega määratakse kindlaks statistilise vaatluse alla kuuluv tööstustoodang.
(3)
Tooteloetelu on vajalik tööstustoodangu statistika vastavusse viimiseks väliskaubandusstatistikaga ja selle võrdlemiseks ühenduse tooteklassifikaatoriga CPA.
(4)
Tooteloetelu, mida nõutakse määruses (EMÜ) nr 3924/91 ja mida nimetatakse Prodcomi loeteluks, on ühine kõikidele liikmesriikidele ning seda on vaja andmete võrdlemiseks liikmesriikide lõikes.
(5)
Prodcomi loetelu tuleb ajakohastada ja seega on vaja koostada loetelu 2014. aastaks.
(6)
Käesoleva määrusega ette nähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Prodcomi loetelu aastaks 2014 sätestatakse lisas.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. juuli 2014

Labels: 3
7
1
19